คณะรัฐมนตรี ยังไม่สรุปคัดเลือกจังหวัดสำหรับจัดการประชุมคณะรัฐมนตรีนอกสถานที่ โดยพิจารณาตามความเหมาะสมและต้องไม่ให้กระทบต่อกิจกรรมภายในจังหวัด
คณะรัฐมนตรี ยังไม่สรุปคัดเลือกจังหวัดสำหรับจัดการประชุมคณะรัฐมนตรีนอกสถานที่ โดยพิจารณาตามความเหมาะสม และต้องไม่ให้กระทบต่อกิจกรรมภาคในจังหวัดและภาค โดยเฉพาะการแข่งขัน Open House ของโรงเรียนนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า ตามที่รัฐบาลมีแผนจะจัดประชุมคณะรัฐมนตรีนอกสถานที่ (สัญจร )ภาคตะวันออกเฉียงเหนือ ซึ่งกำลังพิจารณาจังหวัดและสถานที่ เพื่อเสนอนายกรัฐมนตรีและคณะรัฐมนตรีพิจารณาเลือกที่เหมาะสม ซึ่งจังหวัดนครพนม เป็นหนึ่งในหลายจังหวัดที่คณะเตรียมความพร้อมและสำรวจสถานที่ กำลังพิจารณาอยู่ แต่เนื่องจากช่วงวันที่วางแผนไว้นั้นจะไปตรงกับช่วงวันแข่งขัน Open House ของโครงการ EP MEP ของโรงเรียนภาคตะวันออกเฉียงเหนือ จึงเห็นว่าอาจจะกระทบต่อโครงการฯ ได้ แม้ว่าผู้จัดโครงการฯได้เสนอขอเลื่อนจัดแข่งขันออกไปเล็กน้อย แต่ทั้งนี้รัฐบาลมีความตั้งใจว่าการจัดประชุมคณะรัฐมนตรีสัญจร นั้นก็เพื่อให้เกิดประโยชน์ต่อการพัฒนาจังหวัดและประชาชน และไม่ต้องการให้ส่งผลกระทบใดๆต่อกิจกรรมที่ในจังหวัดได้วางแผนไว้แล้ว และนายกรัฐมนตรียังไม่ได้เห็นชอบจังหวัดและสถานที่การประชุม ดังนั้นคณะเตรียมการจัดการประชุมฯ กำลังพิจารณาแก้ปัญหา และอาจพิจารณาจังหวัดอื่นที่สะดวก และมีความพร้อมเพื่อนำเสนอนายกรัฐมนตรีพิจารณาต่อไป